
Swala  ya 


Swala  ya  Sunna 

Swala  iliyowekwa  na  Sheria  isiyokuwa 
ya  lazima 


Fadhla  za  Swala  ya 
Sunna 

1.  Swala  ya  sunna  ni  sababu  ya  mja  kupendwa 
na  Mwenyezi  Mungu.  Imekuja  kwenye 
hadithi  Alqudusiy  kwamba  Mwenyezi  Mungu 
Aliyetukuka  ansema:  (Haachi  mja  wangu 
kuendelea  kujikurubisha  kwangu  kwa  sunna 
mpaka  nimpende,  na  ninapompenda  nitakuwa 
ni  masikizi  yake  ya  kusikia  na  maangalizi 
yake  ya  kuonea  na  mkono  wake  wa  kushikia 
na  mguu  wake  wa  kuendea,  na  akiniomba 
nitampa,  na  akijilinda  kwangu  nitamlinda)(1) 

2.  Swala  ya  sunna  inaunga  kasoro  za  faradhi. 
Mtume  «§§  amesema:  (Kitu  cha  kwanza 
wanachohesabiwa  kwacho  Siku  ya  Kiyama 
miongoni  mwa  matendo  ni  Swala.  Mwenyezi 
Mungu  aliyetukuka,  Atawaambia  Malaika 
wake-  na  yeye  ni  mjuzi  zaidi-:  “Itizameni 
Swala  ya  mja  wangu,  je  ameikamilisha 
au  ameipunguza?”  Iwapo  imekamilika 
inaandikwa  kuwa  imekamilika,  na  ikiwa 
ina  upungufu  wa  kitu,  Atasema:  “Tizameni, 
je  mja  wangu  huyu  ana  sunna  alizoziswali? 
Akiwa  ana  sunna,  Atasema:  Mkamilishieni 
mja  wangu  faradhi  yake  kutoka  kwa  sunna 
zake”  )(2). 


(1)  Imepokewa  na  Bukhari. 

(2)  Imepokewa  na  Abu  Daud. 


Sunna 


Yaliy  omo 

Maana  ya  Swala  ya  Sunna  (kujitolea  ) 


Ubora  wa  Swala  ya  Sunna 


Aina  za  Swala  ya  Sunna 

Kwanza:  Sunna  zinazoandamana  na  Swala 
za  faradhi 

Pili:  Swala  ya  Witri 


Tatu:  Swala  ya  Dhuha 


Nne:  Swala  ya  Tarawehe 


Tano:  Swala  ya  Kuuamkia  Msikiti 

Sita:  Swala  ya  kumtaka  shuri  Mwenyezi 
Mungu 

Saba:  Swala  ya  sunna  Iliyoachiliwa 


Nyakati  zilizo  kataza  kuswali 

Aina  za  Swala  ya  sunna 

Swala  ya  sunna  ni  aina  nyingi:  Muhimu  zaidi  ya 
hizo  ni  zifuatazo: 

Kwanza:  Sunna  za  ratiba 

Nazo  ni  sunna  zenye  kufuata  Swala  za  faradhi 

Na  jumla  ya  sunna  za  ratiba  ni  rakaa  kumi  au 
rakaa  kumi  na  mbili,  nazo  ni: 

-  Rakaa  mbili  kabla  ya  Alfajiri. 

-  Rakaa  mbili  kabla  ya  Adhuhuri  au  nne  na  rakaa 

mbili  baada  yake. 

.  Rakaa  mbili  baada  ya  Magharibi. 

-  Rakaa  mbili  baada  ya  Isha.  Ibnu  <Umar  amepokewa 

akisema:  (Nimehifadhi  kutoka  kwa  Mtume  5§§ 
rakaa  kumi:  Rakaa  mbili  kabla  ya  Adhuhuri  na 
rakaa  mbili  baada  yake,  rakaa  mbili  baada  ya 
Magharibi  nyumbani  kwake,  rakaa  mbili  baada 
ya  Isha  nyumbani  kwake  na  rakaa  mbili  kabla 
ya  Swala  ya  Asubuhi)(2).  Na  imethubutu  hadithi 
kama  hii  kutoka  kwa  ‘Aishah  4*  isipokuwa  yeye 
alitaja  rakaa  nne  kabla  ya  Adhuhuri  . 


£ 


Swala  ya  sunna  nyumbani 
ni  bora  zaidi 

Swala  ya  sunna  majumbani  ni  bora  kushinda 
misikitini  isipokuwa  katika  Swala  ziliwekewa 
jamaa  na  Sheria  kama  Swala  ya  Tarawehe  katika 
mwezi  wa  Ramadhani.  Mtume  *§§  amesema:  (Bora 
zaidi  wa  Swala  ya  mtu  ni  ile  anayoiswali  nyumbani 
kwake  isipokuwa  Swala  ya  faradhi)(1). 


Sunna  ya 
Qabliya 

Swala  za 
faradhi 

Sunna  ya 
Baadiya 

Rakaa  2 

Alfajiri 

Rakaa  4 

Adhuhuri 

Rakaa  2 

Alasiri 

Magharibi 

Rakaa  2 

Ishaa 

Rakaa  2 

(1)  Imepokewa  na  Bukhari. 


(2)  Imepokewa  na  Bukhari  na  Muslim. 

(3)  Imepokewa  na  Bukhari  na  Muslim. 

Na  bora  wa  sunna  za  ratiba  ni  ambazo  Mtume 
■|§  alidumu  nazo  mjini  na  safarini  ni  rakaa  mbili 
za  Alfajiri,  kwa  hadithi  ya  <Aishah  4®  kwamba 
alisema:  (Mtume  *§§  hakuwa  akidumu  na  kitu 
chochote  miongoni  mwa  sunna  isipokuwa  rakaa 
mbili  za  Alfajiri)(1). 

Na  imesunniwa  kuzifanya  fupi  rakaa  zake  bila 
kuziharibu  wajibu  wake,  kwa  ilivyothubutu  kutoka 
kwa  Aishah  kuwa  alisema:  (Alikuwa  Mtume  -|j§ 
akizifupisha  zile  rakaa  mbili  za  kabla  ya  Swala  ya 
Asubuhi  kwa  kiasi  kwamba  nilikuwa  nikisema:  “Je 
amesoma  Fatiha?”)(2>. 

Pia  inafaa  kuilipa  Swala  hiyo,  kwa  neno  lake 
Mtume  «§§ 

:  ( Asiyeswali  rakaa  mbili  za  Alfajiri,  basi  aziswali 
baada  ya  jua  kuchomoza).(3) 


Maelezo 

Imethubutu  Ubora  wa  kuswali  rakaa  nne 
baada  ya  swala  ya  adhuhuri,  kwa  neno  lake 
Mtume  *|§:  (  Mwenye  kuswali  kabla  ya 
Adhuhuri  rakaa  nne  na  baada  yake  rakaa  nne 
Mwenyezi  mungu  atamuharamishia  moto) 

-  Na  katika  Swala  za  Sunna  zisizo  tiliwa 
mkazo,  ni  kuswali  rakaa  nne  kabla  ya  Alasiri, 
kwa  neno  lake  Mtume  «|§  (Mwenyezi  Mungu 
amrehemu  mja  alie  Swali  kabla  ya  Alasiri 
Rakaa  nne) 

-Inafaa  kuswali  sunna  zisizo  kutiliwa  mkazo, 
kabla  ya  Alasiri  na  Magharibi  na  ishaa,  kwa 
neno  lake  Mtume  i|§  (Kati  ya  kila  Adhana 
mbili  kuna  swala,  alisema  mara  tatu  na 
alisema  mara  ya  tatu  kwa  anaetaka) 3) 

Na  makusudio  ya  Adhana  mbili:  ni  Adhana 
na  Ikama. 

-Inafaa  kukidhi  swala  ya  sunna  akitomakinika 
kuiswali  kwa  sababu  ya  usingizi  ama  kwa 
kusahau,  hata  kama  ni  wakati  ulio  katazwa 
kuswali,  kwa  ilivyo  thubutu  kutoka  kwa 
Mtume  «§§  Aliposhughulishwa  aliswali 
Sunna  baadiya  ya  Adhuhuri  baada  ya  swala 
ya  Alasiri. 


(1)  Imepokewa  na  Abu  Daud. 

(2)  Imepokewa  na  Abu  Daud. 

(3)  Imepokewa  na  Bukhari  na  Muslim. 


(1)  Imepokewa  na  Bukhari. 

(2)  Imepokewa  na  Abu  Daud. 

(3)  Imepokewa  na  Tirmidhi. 

Pili:  Swala  ya  Witr 

Hukumu  ya  Swala  ya  Witri  na  Fadhla  zake 

Witri  ni  sunna  iliyotiliwa  mkazo.  Mtume  anasema:  (Hakika  Mwenyezi  Mungu  ni  Mmoja,  Anapenda 
Swala  ya  Witri  basi  Swalini  Witri  enyi  watu  wa  Qur’ani  )(1).  Na  alikuwa  Mtume  *§§  akidumu  nayo  akiwa 
mjini  na  akiwa  safarini 

Namna  ya  kuswali  Witri 

1.  Uchache  wa  Swala  ya  Witri  ni  rakaa  moja  na  wingi  wake  ni  rakaa  kumi  na  moja  au  kumi  na  tatu, 
anaziswali  mbilimbili  kisha  anaswali  moja  ya  kufanyia  witri. 

2.  Na  uchache  wa  ukamilifu  ni  rakaa  tatu,  ataswali  rakaa  mbili  kisha  atowe  Salamu,  kisha  ataswali  rakaa 
moja  na  atowe  Salamu.  Pia  inafaa  kwa  mtu  kuziswali  hizo  rakaa  tatu  kwa  kikao  cha  Atahiyatu  kimoja. 
Na  inapendekezwa  asome  katika  rakaa  ya  kwanza  baada  ya  Fatiha  sura  ya  Al-A’laa  na  katika  rakaa  ya 
pili  sura  ya  Al-Kaafiruun,  na  katika  rakaa  ya  tatu  sura  ya  Al-Ikhlas,  kwa  hadithi  iliyothubutu  kutoka 
kwa  ubayy  bin  Ka’b  kuwa  alisema:  (Alikuwa  Mtume  akisoma  katika  rakaa  ya  kwanza  ya  witri 
‘Sabbihisma  Rabbikal  A’laa’,  na  katika  ya  pili  ‘Qul  yaa  ayyuhal  kaafiruun’,  na  katika  ya  tatu  ‘Qul 
Huwallaahu  Ahad’)(2). 

Wakati  wa  Witri: 

Ni  baada  ya  Swala  ya  Isha  mpaka  kutokea  wakati  wa  Alfajiri.  Na  kuiswali  kipindi  cha  theluthi  ya  mwisho 
ya  usiku  ni  bora  zaidi,  kwa  Hadithi  ya  Jaabir  (RA)  kuwa  Mtume  *§§  alisema:  (Atakaechele  kutoamka 
mwisho  wa  usiku  basi  aswali  witr  mwanzo  wake)(3),  wala  hatoswali  tena  witr,  kwa  neno  lake  Mtume  «§§ 
(Hakuna  witri  mbili  katika  usiku  mmoja)(4). 

Na  Amesema  tena  (Atakae  kuwa  nahamu  yakuamka  mwisho  wa  usiku,  basi  aiswali  witr  mwisho  wake, 
hakika  Swala  ya  mwisho  wa  usiku  inashuhudiliwa,  na  hilo  ni  bora)(5). 

Dua  Katika  Witri: 

Sheria  imeweka  dua  katika  rakaa  ya  mwisho  ya  Witri  kabla  ya  kurukuu(6)  au  baada  ya  kuinuka  kutoka 
kwenye  rukuu17 .  Atainua  mikono  yake  na  aombe  dua  zilizopokewa,  na  miongoni  mwa  dua  hizo  ni:  (Ewe 
Mola!  Niongoze  niwe  miongoni  mwa  wale  uliowaongoza,  Unipe  afya  niwe  miongoni  mwa  wale  uliowapa 
afya,  Uninusuru  niwe  miongoni  mwa  wale  uliowanusuru,  Unibarikie  katika  kile  ulichonipa,  Uniepushie 
shari  ya  kile  ulichokadiria.  Hakika  Wewe  unaamua  na  huamuliwi.  Hakika  hadhaliliki  uliyemfanya  rafiki 
wala  hatukuki  unaeteta  naye.  Zimekithiri  kheri  Zako,  ewe  Mola  wetu,  na  Umetukuka)(8). 

Na  imamu  aletapo  kunuti  wataitikia  maamuma  Aamin  katika  dua  ya  maombi,  ama  katika  dua  yakumsifu 
Mwenyezi  Mungu  watanyamaza  kama  asemapo  Hakika  Wewe  unaamua  na  huamuliwi 


(1)  Imepokewa  na  Abu  Daud. 

(2)  Imepokewa  na  Abu  Daud. 

(3)  Imepokewa  na  Abuu  Daaud. 

(4)  Imepokewa  na  Nasaai. 

(5)  Imepokewa  na  Muslim. 

(6)  Imepokewa  na  Abuu  Daaud. 

(7)  Imepokewa  na  Bukhari. 

(8)  Imepokewa  na  Abuu  Daaud 

1 .  Sunna  ni  kusema  baada  ya  Swala  ya  Witri : 
(Kutakasika  ni  kwa  Mfalme  Mtakatifu) 
(1),  mara  tatu.  Aivute  sauti  yake  na  aiinue 
juu  mara  ya  tatu.  Pia  inafaa  kuzidisha: 
(Mola  wa  Malaika  na  Jibrili)(2). 

2.  Kupangusa  uso  baada  ya  kuomba  dua 
hakukuwekwa  na  Sheria,  si  katika 
Witri  wala  penginepo  kwa  kuwa  hilo 
halikupokewa  kutoka  kwa  Mtume  |§§ 

3 .  N akunuti  inafaa  kwa  mwaka  mzima,  wala 
haikhusishwi  katika  nusu  ya  mwisho 
wa  mwezi  wa  ramadhani,  na  nisunna 
kukunutiwa  katika  swala  za  faradhi 
kunapo  tokea  majanga  na  kadhalika 

4.  Dua  ya  kukhitisha  Dua  ya  kukhitimisha 
Qur’ani  katika  Swala  haikuwekwa  na 
sheria 


(1)  Imepokewa  na  Bukhari. 

(2)  Imepokewa  na  Tirmidhi. 


Kuilipa  Swala  ya  Witri 
mchana 

Inafaa  kulingana  na  Sheria  kuilipa  swala  ya 
Witri  kipindi  cha  mchana.  Na  inalipwa  Rakaa 
mbilimbili,  kwa  hadithi  iliyothubutu  kutoka  kwa 
<Aishah  kwamba  Mtume  wa  Mwenyezi  Mungu 
|§§  alikuwa  ikimpita  Swala  ya  usiku  kwa  sababu 
ya  kuumwa  au  sababu  nyigine,  akiswali  mchana 
rakaa  kumi  na  mbili(1). 

(l)Imepokewa  na  Muslim. 


Tatu:  Swala  ya  Tarawehe 

Tarawehe  ni  Swala  ya  usiku  katika  mwezi  wa 
Ramadhani. 

Na  imeitwa  Tarawehe  kwa  kuwa  wao  walikuwa 
wakipumzika  baada  ya  kila  rakaa  nne  kwa  sababu 
ya  urefu  wa  Swala 

Fadhla  za  Swala  ya  Tarawehe: 

Tarawehe  ni  sunna  iliyotiliwa  mkazo,  iliwekwa 
na  Mtume  wa  Mwenyezi  Mungu  j|§  katika  mwezi 
wa  Ramadhani  tukufu,  kwa  kuwa  Nabii  j|§  aliiswali 
na  swahaba  zake  msikitini  masiku  kadha,  kisha 
akaacha  kuiswali  kwa  kuogopa  isifaradhiwe  juu 
yao.  Na  maswahaba  4®  waliifanya  baada  yake  i§§,3). 

Idadi  ya  rakaa  za  Swala  ya 
Tarawehe: 

Lililo  bora  zaidi  ni  rakaa  kumi  na  moja,  kwa 
kuwa  hiko  ndicho  kitendo  alichokuwa  Mtume 
5§§  akikifanya  zaidi,  Kwa  kauli  ya  ‘Aishah 
4®  alipoulizwa:  “Ilikuwa  namna  gani  Swala 
ya  Mtume?”  Akasema:  (Hakuwa  Mtume  wa 
Mwenyezi  Mungu  *§§  akizidisha  katika  Ramadhani 
au  miezi  mingine  kupita  rakaa  kumi  na  moja)(4). 

(3)  Imepokewa  na  Bukhari  na  Muslim. 

(4)  Imepokewa  na  Bukhari  na  Muslim. 

Maelezo 

1.  Swala  ya  usiku  ni  Sunna  iliyotiliwa  mkazo 
katika  mwaka  Mzima,  Imekirihishwa  kwa 
anayeswali  usiku  kuacha  ada  yake.  Abdullah 
bin  <Amr  bin  Al->Aasw  4®  alipokwea  akisema 
kuwa  Mtume  wa  Mwenyezi  Mungu  s|§  alisema: 
(Ewe  Abdullah!  Usiwe  kama  fulani  aliyekuwa 
akiinuka  usiku  kuswali  kisha  akaacha  kuinuka 
usiku)(1). 

2.  Imependekezwa  kwa  mtu  akizundukana  kwa 
kuswali  usiku  amuamshe  mke  wake,  kadhalika 
mwanamke  amuamshe  mumewe,  kwa  kauli 
yake  Mtume  |§§:  (  Mtu  akimwamsha  mke 
wake  usiku  wakaswali  rakaa  mbili  pamoja, 
wataandikwa  kuwa  ni  miongoni  mwa  wanaume 
na  wanawake  wenye  kumtaja  Mwenyezi 
Mungu)(2). 


Kuswali  Tarawehe 
kwa  nia  ya  Ishaa 

Mwenye  kuchelewa  kuswali  Ishaa, 
alipohudhuria  akawakuta  watu  wanaswali 
Tarawehe,  basi  ataswali  pamoja  nao  kwa 
nia  ya  Ishaa,  na  imamu  akipiga  Salamu 
atainuka  kutimiza  Swala  yake. 


Kuamka  kwa  ajili  ya  Swala 


3.  Mwenye  kushindwa  na  usingizi  katika  Swala 
ya  usiku,  basi  aiache  Swala  na  alale  mpaka 
usingizi  umuondokee.  ‘Aishah  4®  alipokewa 
akisema  kwamba  Nabii  s|§  alisema:  (Akisinzia 
mmoja  wenu  katika  Swala,  basi  na  alale  mpaka 
usingizi  wake  umuondokee)(3). 

4.  Imependekezwa  kuleta  istighfari  na  kuomba 
dua  katika  theluthi  ya  mwisho  ya  usiku,  kwa 
hadithi  iliyopokewa  na  Abu  Huraira4*  kwamba 
Mtume  wa  Mwenyezi  Mungu  j|§  amesema: 
(Anateremka  mwenyezi  Mungu  kwenye 
uwingu  wa  karibu  katika  kipindi  cha  theluthi 
ya  usiku  ya  mwisho  na  Anasema:  “Ni  nani 
aniombae  nimkubalie?  Ni  nani  anayeniomba 
msamaha  nimsamehe?)(4). 

Nne:  Swala  ya  Dhuha 

Nayo  ni  Swala  iliyowekwa  na  sheria  kuswaliwa 
kipindi  cha  mwanzo  wa  mchana.  Na  Wakati  wa 
Swala  ya  Dhuha:  N  i  kuanzia  pale  jua  linapochomoza 
na  kuangatika  kadiri  ya  uti  wa  mkuki.  Kuangatika 
huku  kunakuwa  ni  kiasi  cha  theluthi  ya  saa  mpaka 
kipindi  cha  kabla  ya  jua  kupinduka  kwa  uchache, 
wa  robo  saa  au  theluthi  yake,  na  ubora  wawakati  ni 
pale  jua  linapokuwa  kali  zaidi. 


(1)  Imepokewa  na  Bukhari  na  Muslim. 

(2)  Imepokewa  na  Bukhari  na  Muslim. 


(3)  Imepokewa  na  Bukhari  na  Muslim. 

(4)  Imepokewa  na  Bukhari  na  Muslim. 

Ubora  wa  Swala  ya  Dhuha: 

Amesema  Mwenyezi  Mungu  katika  Hdithi 
qudsi  (takatifu):  (Ewe  mwanadamu!  Swali  kwa 
ajili  yangu  rakaa  nne  mwanzo  wa  mchana,  nipate 
kukutosheleza  mwisho  wake)  . 

Idadi  ya  rakaa  za  Swala  ya 
Dhuha: 

Yafaa  kuswaliwa  rakaa  mbili  au  Nne  au  Sita  au 
Nane,  kwa  kuwa  Mtume  «§§  alifanya  hivyo. 

Na  mwenye  kuswali  rakaa  Nne  Mwenyezi  mungu 
atamtosheleza  siku  yake,  Amepokea  Nuaym  bin 
Hammazi  Al-ghatwafaniy  kutoka  kwa  Mtume  s§§ 
Kutoka  kwa  Mola  wake  alietukuka  kwamba  yeye 
amesema  (Ewe  mwanadamu  Swali  kwa  ajili  yangu 
rakaa  nne  mwanzo  wa  mchana  nitakutosheleza 
mwisho  wake)(2) 

Na  mwenye  kuiswali  baada  ya  kuswali  Alfajiri 
kwa  jamaa  na  akakaa  kumtaja  Mwenyezi  Mungu 
mpaka  jua  likachomoza  basi  ataandikiwa  ujira 
wa  hijja  na  umra  iliyo  timia  Amesema  Mtume  s|§ 
(Mwenye  kuswali  swala  ya  asubuhi  kwa  jamaa 
kisha  akakaa  kumtaja  mwenyezi  mungu  mpaka 
jua  likachomoza  kisha  akswali  rakaa  mbili  basi 
huandikiwa  ujira  wa  hijja  na  umra  )  akasema 
Mtume  (iliyotimia  iliyotimia  iliyotimia)(3) 

Tano:  Swala  ya  Kuamkia 
Msikiti 

Nayo  ni  rakaa  mbili  imewekewa  yule  aliyeingia 
msikitini  kabla  hajakaa. 

Na  hukmu  yake  ni  sunna  iliyo  tiliwa  mkazo  sana. 

Na  Dalili  yake  ni  kauli  ya  Mtume  |§§:  (Akiingia 
mmoja  wenu  msikitini,  basi  aswali  rakaa  mbili 
kabla  hajakaa)  . 

Na  inatosheleza  badala  yake  sunna  inayofuatana 
na  faradhi.  Mwenye  kuingia  msikitini  kwa  kuswali 
adhuhuri-  kwa  mfano-  akaswali  sunna  ya  adhuhuri 
itamtosheleza,  na  hatatakiwa  kuswali  Swala  ya 
kuuamkia  msikiti. 

(1)  Imepokewa  na  Muslim. 

(2)  Imepokewa  na  Muslim. 

(3)  Imepokewa  na  Ahmad  katika  Musnad  yake. 

(4)  Imepokewa  na  Bukhari  na  Muslim. 


Sita:  Swala  ya  Kutaka 
Ushauri 


Nayo  ni  rakaa  mbili  ambazo  mtu  ataziswali 
anapokuwa  katika  hali  ya  kutoamua  katika 
jambo,  kabla  ya  kuchukua  uamuzi  juu  yake,  na 
huombwa  Dua  baada  yake  Na  Mtume  -|j§  alikuwa 
akiwafundisha  Maswahaba  Swala  hiyo  kama 
alivyokuwa  akiwafundisha  sura  ya  Qur>ani. 

Dua  ya  Swala  ya  Kutaka 
Shauri: 

Amesema  Mtume  *§§  (Akiwa  na  nia  mmoja  wenu 
ya  kufanya  jambo,  basi  na  aswali  rakaa  mbili 
zisizokuwa  za  faradhi,  kasha  aseme:  “Ewe  Mola! 
Hakika  mimi  nakutaka  shauri  kwa  ujuzi  wako, 
nakuomba  kwa  uwezo  wako  na  ninakuomba  fadhila 
zako  zilizo  kubwa.  Kwa  hakika  wewe  unaweza  na 
mimi  siwezi,  na  unajua  na  mimi  sijui,  na  wewe 
Ndiye  Mjuzi  wa  ghaibu  zote.  Ewe  Mola!  Iwapo 
kwenye  ujuzi  wako  wewe,  jambo  hili  lina  kheri  na 
mimi  katika  dini  yangu,  maisha  yangu  na  mwisho 
wa  jambo  langu,  au  alisema  ‘mambo  yangu  ya  sasa 
na  ya  baadae’  basi  nikadiria  na  unifanyie  sahali 
kisha  unitilie  baraka  katika  jambo  hili.  Na  ikiwa 
kwenye  ujuzi  wako  jambo  hili  lina  shari  na  mimi 
katika  Dini  yangu,  maisha  yangu  na  mwisho  wa 
jambo  langu,  au  alisema  ‘katika  mambo  yangu 
ya  sasa  na  ya  baadae’  niepushe  nalo  na  liepushe 
na  mimi.  Na  unikadirie  kheri  yote  mahali  iliyopo, 
kisha  niridhishe  nalo”.  asema  ‘Kisha  aitaje  haja 

yake’)  . 

Saba:  Kuswali  Rakaa  mbili 
baada  ya  Kutawadha 

Kwa  kuwa  ilithubutu  kutoka  kwa  Abu  Huraira 
4»  kwamba  Mtume  |§§  alimwambia  Bilal  wakati 
wa  Swala  ya  Alfajiri:  (Ewe  Bilal!  Nihadithie 
juu  ya  tendo  jema  ulilolifanya  katika  Uislamu 
unalolitarajia  zaidi,  kwani  mimi  nilisikia  mchakato 
wa  viatu  vyako  Peponi)  Akasema:  (Sikufanya 
tendo  jema  lolote  ninalolitarajia  zaidi  isipokuwa 
mimi  wakati  wowote  ninapojitwahirisha  ninaswali 
kwa  utwahara  huo  vile  ninavyokadiriwa,  iwe  ni 
kipindi  cha  mchana  au  usiku)  . 

Nane:  Swala  ya  Sunna 
Huru 

Nayo  ni  Swala  isiyofungamana  na  wakati  wala 
sababu. 

Na  Swala  ya  sunna  iliyoachiliwa  inaruhusiwa 
kuswaliwa  wakati  wowote  isipokuwa  kwenye 
nyakati  ambazo  kuswali  kumekatazwa. 

Mifano  ya  Sunna  Iliyoachiliwa 
Swala  ya  usiku 

Mtume  -j|§  alisema:  (Bora  wa  Swala  baada  ya 
faradhi  ni  Swala  ya  Usiku)(4). 

Na  pia  alisema  |§§:  (Hakika  Peponi  kuna  Vyumba 
huonekana  nje  kutoka  ndani  yake,  na  ndani  yake 
kutoka  nje  yake).  Akainuka  Mbedui  akasema  “Ni 
vya  nani  hivyo?”  Akasema:  (Ni  vya  anayesema 
maneno  mazuri,  na  akalisha  chakula,  na  akadumu 
kufimga  na  akaswali  kwa  ajili  ya  Mwenyezi  Mungu 
usiku  na  ilhali  watu  wamelala)  . 


(1)  Imepokewa  na  Bukhari. 

(2)  Daff  na’laika:  sauti  ya  viatu  vyako. 

(3)  Imepokewa  na  Bukhari. 

(4)  Imepokewa  na  Muslim. 

(5)  Imepokewa  na  Tirmidhi. 


Swala  ya  Sunna 


Alama  ya  Swala 
yakutaka  Ushauri 

Si  makosa  kukariri  Utakaji  ushauri,  na 
sio  sharti  kwa  mtaka  shauri  aone  ndoto  ya 
kumbainishia  jambo  alilolitakia  Shauri. 
Litakikanalo  ni  kwamba  afuate  jambo 
alilolichagua  na  ambalo  alimtaka  Shauri 
Mwenyezi  Mungu  kwalo,  lisiwe  ni  jambo 
la  dhambi  na  la  kukata  kizazi.  Likitimia, 
basi  ndio  kheri,  na  lisipotimia  hiyo  pia 
ndio  kheri. 


h  < 


e. 


U 

Kuinuka  usiku 
kuswali  katika 
utabibu 

Kuinuka  usiku  kuswali  kunapelekea 
kupunguza  utoaji  wa  homoni  ya  kotisoni 
(i cortisone )-  nayo  ni  kotisoni  ya  kitabia  ya 
mwili-  hasa  kabla  ya  kuamka  kwa  masaa 
kadha,  kipindi  hicho  kinalingana  na  wakati 
wa  kula  daku  (theluthi  ya  mwisho  ya  usiku). 
Homoni  hiyo  inazuia  kuongezeka  kighafula 
kiasi  cha  sukari  ya  damu,  jambo  ambalo 
linaleta  hatari  kwa  wagonjwa  kisukari. 

Mlango  wa  Swala 


Swala  zenye  Sababu 
Katika  Nyakati  za 
Makatazo 


Inafaa  kuswali  Swala  zenye  sababu  - 
iwe  ni  sababu  yoyote,  kama  vile  Swala  ya 
kuuamkia  msikiti,  na  Swala  ya  Jeneza-  hata 
kama  ni  katika  nyakati  za  makatazo. 


m 

Swala  ya  Sunna 


Nyakati  Ambazo 
zimekatazwa  Kuswali 


1.  Kuanzia  baada  ya  Swala  ya  Alfajiri  mpaka 
kuchomoza  jua  na  kuangatika  kiasi  cha  urefu 
wa  mkuki,  ambao  kwa  kawaida  inakuwa  ni 
kiasi  cha  theluthi  ya  saa 

2.  kuanzia  kipindi  cha  jua  kuwa  limesimama 
katikati  mpaka  lipinduke. 

3.  Kuanzia  baada  Swala  ya  Alasiri  mpaka  jua 
lizame. 

Na  dalili  yake  ni  hadithi  iliyopokewa  na  <Uqbah 
bin  <Amir  kuwa  alisema:  (Nyakati  tatu,  alikuwa 
Mtume  wa  Mwenyezi  Mungu  akitukataza  kuswali, 
au  kuzika(1) 2  maiti  zetu:  wakati  jua  likichomoza 
(2)  hadi  liangatuke,  wakati  wa  katikati  ya  mchana 
mpaka  jua  lipinduke  na  wakati  jua  linapopindukia(3) 
kuchwa  mpaka  lizame)(4). 


(1)  Naqbura:  twazika. 

(2)  Baazighah:  wazi. 

(3)  Tudhayyafu:  linapindukia. 

(4)  Imepokewa  na  Muslim. 

